รัฐบาลไทย-ข่าวทำเนียบรัฐบาล-รัฐมนตรีเกษตรฯ สั่งกรมชลฯ และหน่วยงานในสังกัดเตรียมพร้อมรับมือน้ำท่วมใต้ระลอกใหม่ล่วงหน้า
วันอังคารที่ 17 มกราคม 2560
รัฐมนตรีเกษตรฯ สั่งกรมชลฯ และหน่วยงานในสังกัดเตรียมพร้อมรับมือน้ําท่วมใต้ระลอกใหม่ล่วงหน้า
รัฐมนตรีเกษตรฯ สั่งกรมชลฯ และหน่วยงานในสังกัดเตรียมพร้อมรับมือน้ําท่วมใต้ระลอกใหม่ล่วงหน้าแม้ไม่รุนแรงแต่ลดหวั่นส่งผลกระทบซ้ําระดมสรรพกําลังร่วมบูรณการในพื้นที่ลดผลกระทบภาคเกษตร
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ในช่วงวันที่ 16 - 18 ม.ค. 60กรมอุตุนิยมวิทยา คาดการณ์ว่าจะมีฝนมากขึ้นในพื้นที่ภาคใต้ แต่ระยะเวลาฝนตกติดต่อกันไม่นานมา รวมถึงกรมชลประทานได้ติดตามสถานการณ์น้ําท่วมในพื้นที่ภาคใต้ผ่านภาพถ่ายดาวเทียม Gistda พบว่าในพื้นที่ภาคใต้ มีเพียง 3 จังหวัดที่ปรากฏพื้นที่น้ําท่วมขัง คือ นครศรีธรรมราช พัทลุง และ สงขลาส่วน จ.ประจวบคิรีขันธ์ ชุมพร ระนอง สุราษฎร์ธานี กระบี่ ตรัง ปัตตานี ยะลา และ นราธิวาส ไม่ปรากฏเด่นชัดซึ่งกระทรวงเกษตรฯ ได้วางแผนการบริหารจัดการน้ํา เป็น 2 กรณีคือ1. พื้นที่ที่มีน้ําท่วมอยู่แล้ว หากมีฝนตกจะมีผลกระทบมาก2. พื้นที่ที่น้ําแห้งแล้ว หากเกิน 200มม. จะเกิดน้ําท่วม น้ําไหลหลากได้
ดังนั้น จากข้อมูลข้างต้น กรมชลประทานได้รายงานแผนการรองรับสถานการณ์ฝนในช่วงวันที่ 16 - 18 ม.ค. 60 ดังนี้อ.บางสะพาน จ.ประจวบคิรีขันธ์ ระดับน้ําในคลองขนาน คลองบางสะพานใหญ่ บริเวณถนนเพชรเกษมต่ํากว่าตลิ่ง 4.50 ม. ยังคงติดตั้งเครื่องสูบน้ําในพื้นที่พร้อมแก้ปัญหาในทันทีจ.สุราษฎร์ธานี เนื่องจากมีมวลน้ําอยู่ในพื้นที่ลุ่มต่ําซึ่งจะไหลมายัง อ.เมือง ซึ่งอยู่ตอนล่างของแม่น้ําตาปี ได้ระบายน้ํา ผลักดันน้ํา และพร่องน้ํารอ ขณะนี้แม่น้ําตาปีช่วง อ.เมือง ระดับน้ําต่ํากว่าตลิ่งมาก กรมชลประทานได้ติดตั้งเครื่องสูบน้ํา 10 เครื่อง และกองทัพเรือติดตั้งเครื่องผลักดันน้ํา 26 เครื่อง มีความพร้อมรับน้ําใหม่ทั้งมวลน้ําเก่า และ ฝนตกใหม่จ.ตรัง ณ วันนี้ 14 ม.ค. 60 ระดับน้ําลดลงต่ํากว่าตลิ่ง ยังคงเครื่องสูบน้ําในพื้นที่ พร้อมแก้ปัญหาจ.นครศรีธรรมราช มวลน้ําในลุ่มน้ําปากพนัง ในวันนี้ (14 ม.ค. 60 ) มีน้อยกว่า 500 ล้าน ลบ.ม. เทียบกับเมื่อวันที่ 9 ม.ค. 60 ที่มี 1,000 ล้าน ลบ.ม. ลดลงไปกว่า 500 ล้าน ลบ.ม. เป็นผลจากการทํางานร่วมกัน โดยเฉพาะกรมชลประทาน และกองทัพเรือที่ระดมเครื่องมือเร่งผลักดันน้ําออกสู่ทะเล อย่างไรก็ตาม น้ําที่ยังค้างอยู่ในพื้นที่เกือบ 500 ล้าน ลบ.ม. จะไม่สามารถระบายได้ทั้งหมด เพราะต้องสงวนบางส่วนไว้ใช้ และ รักษาคลอง ระบบนิเวศ กันน้ําทะเลรุกพื้นที่ด้วย ซึ่งมีปริมาณ 200 ล้าน ลบ.ม. จึงเหลือน้ําที่ต้องการระบายออกไม่ถึง 300 ล้าน ลบ.ม. จะใช้เวลาอีก 3 วันในการระบาย ซึ่งจะสอดรับกับมวลน้ําฝนรอบใหม่ได้
“ขอยืนยันรัฐบาลว่ารัฐบาลนี้ได้ติดตามสถานการณ์น้ําอย่างต่อเนื่อง โดยมีการวางแผนเตรียมการ ทํางานบูรณาการทุกหน่วยงาน การบูรณาการทํางานอย่างหนักจากทุกหน่วยงานระดมสรรพกําลัง ระดมเครื่องมือ เครื่องผลักดันน้ํา เครื่องจักรหนัก เครื่องสูบน้ํา เร่งระบายน้ําอย่างต่อเนื่อง หากมีฝนมาเติม เพื่อลดความเดือดร้อนให้มีน้อยที่สุด พร้อมทั้งเร่งกําหนดมาตรการเยียวยาฟื้นฟูพื้นที่ที่ได้รับผลกระทบ ขอให้ประชาชนให้ความเชื่อมั่นและติดตามข่าวสารโดยใกล้ชิด” พลเอกฉัตรชัย กล่าว
ด้าน ดร.ทองเปลว กองจันทร์ รองอธิบดีกรมชลประทาน เปิดเผยว่า ภาพถ่ายดาวเทียมของ Gistdaมีความถูกต้องสามารถแสดงภาพพื้นที่น้ําท่วมได้ถูกต้อง ส่วนความลึกของน้ําท่วมต้องมาจากการวัดอีกครั้งหนึ่งในกรณีของ จ.สุราษฎร์ธานี และ จ.ตรัง ที่ไม่ปรากฏพื้นที่สีน้ําเงินอย่างเด่นชัดนั้น เนื่องจากน้ําท่วมเอ่อจากแม่น้ําตรังแม่น้ําตาปี ท่วมเฉพาะบริเวณลุ่มต่ําขอบแม่น้ําทั้งสองเท่านั้น ไม่แผ่ออกทางข้างมาก ทําให้เห็นภาพจากดาวเทียมไม่กว้างมากดังนั้นถ้าเรานําข้อมูลสองส่วนมาประกอบกัน จะทําให้การวางแผน เตรียมการ ช่วยเหลือ แก้ปัญหา และฟื้นฟู ให้มีถูกต้องเหมาะสมสอดคล้องกับสถานการณ์
ด้านนายอภัย สุทธิสังข์ อธิบดีกรมปศุสัตว์ ได้สั่งการให้ปศุสัตว์จังหวัด ปศุสัตว์อําเภอ แจ้งเตือนเกษตรกรผู้เลี้ยงสัตว์ในพื้นที่เสี่ยงให้ดูแลสัตว์อย่างใกล้ชิด วางแผนหาพื้นที่สูงเพื่ออพยพสัตว์เมื่อเกิดน้ําท่วม และขอให้เจ้าหน้าที่เตรียมเสบียง ยา และเวชภัณฑ์ให้พร้อม เพื่อช่วยเหลือเกษตรกรได้อย่างทันท่วงที
สําหรับในส่วนยางพาราในพื้นที่ภาคใต้ที่ได้รับผลกระทบจากน้ําท่วม ใน 8 จังหวัด คือ สงขลา สุราษฎร์ธานี ประจวบคิรีขันธ์ ตรัง นครศรีธรรมราช พัทลุง ชุมพร และ ปัตตานี เกษตรกร 94,768 ราย 731,064 ไร่ยางเล็กอายุต่ํากว่า 2 ปีครึ่ง เกษตรกร 12,106 ราย 91,710 ไร่ยางอายุ 2 ปีครึ่ง - 7 ปี เกษตรกร 19,657 ราย 140,602 ไร่และยางเปิดกรีด เกษตรกร 63,005 ราย 498,752 ไร่ ทาง กยท. รับนโยบาย พล.อ.ฉัตรชัย สาริกัลยะ รมว.กษ. ให้แนะนําการดูแลต้นยางหลังน้ําลดไม่ให้เสียหาย เช่น ไม่เดินย่ํารอบโคนต้น และ ให้ กยท. เร่งช่วยเหลือเงินตามสิทธิโดยเร็ว
ด้านนายธีรภัทร ประยูรสิทธิ ปลัดกระทรวงเกษตรและสหกรณ์ เปิดเผยถึงผลกระทบด้านการเกษตร โดยศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ ตั้งแต่วันที่ 1 ธ.ค. 59 – ปัจจุบันว่า พื้นที่ประสบภัยภาคใต้ 12 จังหวัด ได้แก่ จังหวัดกระบี่ ชุมพร ตรัง นครศรีธรรมราช พัทลุง ระนอง สุราษฎร์ธานี นราธิวาส ปัตตานี ยะลา สงขลา และประจวบคีรีขันธ์ พื้นที่ที่คาดว่าจะได้รับกระทบ ด้านพืชเกษตรกร 449,524 ราย พื้นที่ รวม 1,055,09 ไร่ แบ่งเป็น ข้าว 273,372 ไร่ พืชไร่ 46,353 ไร่ พืชสวนและอื่นๆ 735,365 ไร่ ด้านประมง เกษตรกร 24,361 ราย พื้นที่เพาะเลี้ยงที่คาดว่าจะเสี่ยหาย 39,292 ไร่ กระชัง 107,718 ตรม.ด้านปศุสัตว์ เกษตรกร 190,149 ราย สัตว์ได้รับผลกระทบ ได้แก่ โค-กระบือ สุกร แพะ แกะ และสัตว์ปีก รวม 8,868,410 ตัว แปลงหญ้า 18,843 ไร่
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai